City of London Corporation

City of London Corporation, tidligere Corporation of London, men offisielt og juridisk Mayor and Commonalty and Citizens of the City of London, er den valgte myndigheten i City of London, det historiske sentrum i London, og lokaliseringen av det meste av Storbritannias finansielle sektor. Navnet ble endret til City of London Corporation i 2006 for å forhindre forvirring med lokalmyndigheten i det bredere London, Greater London Authority.Det var populært kjent som Corporation of London, men den 10. november 2005 ble det annonsert    at dens uformelle fra 3. januar 2006 til bli City of London (eller City of London Corporation grunnet for å skille det geografiske området). Dette kan redusere forvirringen mellom Corporation og Greater London Authority.

Rådet består av City of Londons borgermester, Court of Aldermen og Court of Common Council. Det styrer kun innenfor City, og har ingen myndighet i resten av London, og heller ikke i Middle og Inner Temple. Corporation har sete i Guildhall.

I 1801 hadde City en befolkning på rundt 130 000 innbyggere, men ved utviklingen av City til et sentralt forretningsdistrikt ført til at befolkningstallet falt til under 5 000 etter den andre verdenskrig. Det har steget noe siden, til 8 072 innbyggere i 2014, hovedsakelig grunnet utviklingen av Barbican Estate, mot 8 538 689 innbyggere for Stor-London.«United Kingdom: Greater London», City Population

 Valg 
For å være stemmeberettiget må man være minst 18 år gammel, statsborger i Det forente kongerike, et EU-land eller et samveldeland, og enten bosatt i City eller utnevnt av et laug eller firma i City.

Firmaer og organisasjoner, uansett selskapsform, som har sine lokaler innenfor City of London kan utnevne et antall av sine ansatte som stemmegivere. Antallet er basert på hvor mange ansatte de har: De med færre enn ti ansatte har én stemmegiver, de med ti til femti ansatte har én stemmegiver for hver femte ansatte og de med mer enn femti ansatte har ti stemmegivere pluss én ekstra for hver femtiende ansatte utover de første femti.

De ansatte teller i utregningen av antall stemmegivere uansett nasjonalitet, men for å kunne bli stemmegiver må man i tillegg til ovennevnte krav være i en av følgende kategorier:

 De som har arbeidet for firmaet/organisasjonen i det siste året
 De som har sittet i styret det siste året
 De som har arbeidet for firmaet/organisasjonen i minst fem år, og har arbeidet i City en gang i løpet av de siste fem år
 De som har arbeidet i City i ti år, og en gang i løpet av de siste fem år

Enkeltmannsforetak kan ikke utnevne stemmegivere, men dersom lokalene ligger i City, kan eieren stemme på samme måte som de som bor i City.

 Valgkretser 
City of London er delt i 25 valgkretser (wards), som hver velger en alderman og et antall rådsmedlemmer som avgjøres av størrelsen på valgkretsen. Tabellen nedenfor angir tallene ved siste valg (2004).

 Krets Rådsmedlemmer Aldersgate  5 Aldgate  5 Bassishaw  3 Billingsgate  2 Bishopsgate  8 Bread Street  2 Bridge  2 Broad Street  3 Candlewick  2 Castle Baynard  7 Cheap  2 Coleman Street  5 Cordwainer  3 Cornhill  2 Cripplegate  9 Dowgate  2 Farringdon Within  8 Farringdon Without  10 Langbourn  2 Lime Street  3 Portsoken  4 Queenhithe  2 Tower  5 Vintry  2 Walbrook  2 Totalt  100

 Referanser 

 Eksterne lenker 

 City of London
 De grønne områdene administrert av City of London 
 London Metropolitan Archives (PDF), faktaark om Court of Common Council
 CityMayors.com

Kategori:City of London
Kategori:Londons myndigheter